  Анжелика Тихонова корреспондент 26-тӥ инвожое Удмуртилэн тӧроез Александр Бречалов Росси Кункатэ воштонъёс пыртонъя куара сётонэ пыриськиз. Со Ижкарысь 16 номеро школаын интыяськем быръён участоке ветлӥз, ивортэ элькун тӧролэн но кивалтэтлэн пресс-службазы. Быръён участокын коронавирус инфекцен черланэз алон понна пырон дорын ик эм маска, перчатки, нимаз ручка сёто, температураез мертало но пыдкутчанъёсты дезинфекци суретъёсын пазяло. Александр Бречалов Росси Кункатэ воштонъёсъя но Ижкарлы «Город трудовой доблести» ним сётон понна куаразэ сётӥз. Кышкытэмлыкъя но радъянъя учконо ке, ваньмыз туж умой дасямын. Мон ваньзэсты куара сётыны мыныны курисько. Воштонъёс понна яке пумит – со котькудӥзлэн ас ужез но ас кылкутонэз. Но ас малпандэс возьматыны но быръён участоке лыктыны одно ик кулэ. Ас вакытаз Уинстон Черчилль шуиз вал: «Алама кивалтӥсьёсты быръё умой адямиос, кудъёсыз быръёнъёсы уг ветло» Александр Бречалов, Удмуртилэн тӧроезУлосвыллэн тӧроез мерлыко ужпумъёсын герӟаськем воштонъёс туж кулэ шуыса пусйиз. Улосвылъёсын со ужъёсын но коньдонэн шӧдӥськоз. Кылсярысь, элькунамы вань йӧскалык ӵектосъёслы 11 миллиард манет висъяське. Со пӧлысь тросэз «Здравоохранение», «Демография» но «Образование» йӧскалык ӵектосъёслы мынэ. Ваньмыз со котькуд семьяен герӟаське. Элькунамы нылпиосын 207 сюрс семьяос, со пӧлысь 23 сюрсэз – трос нылпиё семьяос. Озьыен, воштӥськонъёс али ик улонэ пыӵало ини. Озьы ик тӧрлык нырысьсэ пенсиосты дно индексировать каронэз юнматӥз но уждунлэсь тужгес пичи быдӟалазэ одно тыронэз пусйиз. Со бадӟым кылсётон но кылкутон. Со сяна, Александр Бречалов уж сярысь тупатон но туж кулэ шуыса пусйиз. Отын ужась муртлэсь данлыксэ утён но сое гажан сярысь вераське.  Куара сётон сизьым нунал ӵоже кыстӥськоз. Азьвыл куриськон гожтэмъёс доразы но куаразэс сётыны быгато, со понна нокыӵе валэктонъёс ужкагазъёс кулэ ӧвӧл.  Тодэ вайытом, Удмуртиын Кункатэ воштонъёс пыртонъя ӟырдыт телефон герӟет ужа.  Тегъёс: Политика Ижкар Удмуртия АлександрБречалов Кункат куарасётон  